CELEX: 62011CA0202
Language: sl
Date: 2013-04-16 00:00:00
Title: Zadeva C-202/11: Sodba Sodišča (veliki senat) z dne 16. aprila 2013 (predlog za sprejetje predhodne odločbe Arbeidsrechtbank Antwerpen – Belgija) – Anton Las proti PSA Antwerp NV (Prosto gibanje delavcev — Člen 45 PDEU — Družba, ustanovljena na nizozemskem jezikovnem območju Kraljevine Belgije — Obveznost sestaviti pogodbe o zaposlitvi v nizozemščini — Pogodba o zaposlitvi s čezmejnim elementom — Omejitev — Neobstoj sorazmernosti)

8.6.2013   
            
            
               SL
            
            
               Uradni list Evropske unije
            
            
               C 164/3
            
         Sodba Sodišča (veliki senat) z dne 16. aprila 2013 (predlog za sprejetje predhodne odločbe Arbeidsrechtbank Antwerpen – Belgija) – Anton Las proti PSA Antwerp NV
   (Zadeva C-202/11) (1)
   
   (Prosto gibanje delavcev - Člen 45 PDEU - Družba, ustanovljena na nizozemskem jezikovnem območju Kraljevine Belgije - Obveznost sestaviti pogodbe o zaposlitvi v nizozemščini - Pogodba o zaposlitvi s čezmejnim elementom - Omejitev - Neobstoj sorazmernosti)
   2013/C 164/04
   Jezik postopka: nizozemščina
   
      Predložitveno sodišče
   
   Arbeidsrechtbank Antwerpen
   
      Stranki v postopku v glavni stvari
   
   
      Tožeča stranka: Anton Las
   
      Tožena stranka: PSA Antwerp NV
   
      Predmet
   
   Predlog za sprejetje predhodne odločbe – Arbeidsrechtbank Antwerpen – Razlaga člena 39 ES (sedaj člen 45 PDEU) – Belgijska nacionalna ureditev, ki določa obveznost za podjetje s flamskega jezikovnega območja, da vse dokumente, ki se nanašajo na delovno razmerje z mednarodnim elementom, sestavi v nizozemščini, sicer so ti nični.
   
      Izrek
   
   Člen 45 PDEU je treba razlagati tako, da nasprotuje ureditvi federalne enote države članice, kakršna je v obravnavani zadevi, ki delodajalca s sedežem poslovanja na ozemlju te enote zavezuje, da pogodbe o zaposlitvi s čezmejnim elementom sestavi izključno v uradnem jeziku te federalne enote, sicer so te pogodbe nične, kar po uradni dolžnosti ugotovi sodišče.
   
      (1)  UL C 219, 23.7.2011.